Oficiālais Vēstnesis 017 , 19/03/1959 Lpp. 0309 - 0311

Speciālizdevums somu valodā: Nodaļa 11 Sējums 1 Lpp. 0005

Speciālizdevums zviedru valodā: Nodaļa 11 Sējums 1 Lpp. 0005

Speciālizdevums grieķu valodā Nodaļa 11 Sējums 1 Lpp. 0003

Speciālizdevums spāņu valodā: Nodaļa 12 Sējums 1 Lpp. 0024

Speciālizdevums portugāļu valodā Nodaļa 12 Sējums 1 Lpp. 0024

UNTS 1959 VOL 335 Lpp. 161

UN-18/06/1959-4783



Eiropas atomenerģijas kopienas (Euratom) un amerikas savienoto valstu valdĪbas nolĪgums TĀ KĀ ar 1957. gada 25. marta Romas Līgumu Beļģijas Karaliste, Vācijas Federatīvā Republika, Francijas Republika, Itālijas Republika, Luksemburgas Lielhercogiste un Nīderlandes Karaliste ir nodibinājušas Eiropas Atomenerģijas kopienu (Euratom), lai, ieviešot visus nosacījumus, kas nepieciešami kodolrūpniecības izveidei un tās ātrai izaugsmei, veicinātu dzīves līmeņa paaugstināšanos dalībvalstīs un tirdzniecību ar citām valstīm; TĀ KĀ Amerikas Savienoto Valstu valdība ir izveidojusi starptautiskās sadarbības programmu, kas ļauj šajā programmā iesaistītajām valstīm izmantot priekšrocības, kuras saistītas ar atomenerģijas izmantošanu miermīlīgiem mērķiem tiktāl, ciktāl to ļauj tehniskā attīstība un kopējie aizsardzības un drošības apsvērumi; TĀ KĀ Eiropas Atomenerģijas kopiena (Euratom) un Amerikas Savienoto Valstu valdība ir paudušas savstarpēju vēlmi panākt ciešas sadarbības izveidošanos jomā, kas saistīta ar atomenerģijas izmantošanu miermīlīgiem mērķiem, un Eiropas Atomenerģijas kopiena (Euratom) gatavojas uzsākt plašu programmu, kas būtu vienlīdz izdevīga visiem; TĀ KĀ šāda nolīguma noslēgšana, ar kuru tiek izveidota sadarbība atomenerģijas izmantošanai miermīlīgiem mērķiem, nodrošinātu vērtīgas pieredzes apmaiņu un tehnikas attīstību, gan valdības, gan rūpniecības nozares līmenī iezīmētu jaunu savstarpēji izdevīgas sadarbības ēras sākumu un nostiprinātu solidaritāti Eiropā un otrpus Atlantijas okeānam, Līgumslēdzējas puses ir vienojušās par turpmāko. I pants Līgumslēdzējas puses sadarbojas, lai izpildītu programmas, kuru mērķis ir veicināt atomenerģijas izmantošanu miermīlīgiem nolūkiem. Šī sadarbība notiek laiku pa laikam un atkarībā no vajadzībām saskaņā ar noteikumiem, par kuriem vienojas, ievērojot katras Līgumslēdzējas puses attiecīgās tiesību normas. Proti, ir nolemts, ka saskaņā ar spēkā esošajiem likumiem Amerikas Savienoto Valstu valdība īstenos sadarbību atbilstīgi sadarbības nolīgumam, kas noslēgts saskaņā ar 123. punktu 1954. gada likumā par atomenerģiju un tajā izdarītajiem grozījumiem. II pants Šajā nolīgumā termins "Līgumslēdzējas puses" nozīmē Eiropas Atomenerģijas kopienu (Euratom), kuru pārstāv tās Komisija, un Amerikas Savienoto Valstu valdību. Termins "Līgumslēdzēja puse" nozīmē vienu no Līgumslēdzējām pusēm. III pants Šis nolīgums stājas spēkā dienā, kad katra Līgumslēdzēja puse saņem no otras Līgumslēdzējas puses rakstisku paziņojumu par to, ka tā ir izpildījusi visas tās konstitūcijā un citos tiesību aktos noteiktās prasības, kas izvirzītas, lai šis nolīgums varētu stāties spēkā. TO APLIECINOT, šajā nolūkā attiecīgi pilnvarotie ir parakstījuši šo nolīgumu. Sagatavots 1958. gada 29. maijā Briselē un 1958. gada 19. jūnijā Vašingtonā divos eksemplāros angļu, franču, vācu, itāļu un holandiešu valodā; visas šīs valodas ir vienlīdz autentiskas. Amerikas Savienoto Valstu valdības vārdā: John Foster Dulles Lewis L. Strauss Eiropas Atomener ģijas kopienas (Euratom) vārdā: Louis Armand Enrico Medi Paul De Groote Heinz Krekeler E.M.J.A. Sassen --------------------------------------------------